b'\n_START_ARTICLE_\nGrb Portugala\n_START_PARAGRAPH_\nGrb Portugala slu\xc5\xbebeno je usvojen 30. lipnja 1911. godine, zajedno s republikanskom zastavom.\n_START_SECTION_\nPovijest i zna\xc4\x8denje\n_START_PARAGRAPH_\nPortugalski grb rezultat je gotovo tisu\xc4\x87ugodi\xc5\xa1njeg mijenjanja. Po\xc4\x8delo je s plavim kri\xc5\xbeem na srebrnoj podlozi Henrija Burgundskog, dodavani su i oduzimani pojedini elementi, \xc5\xa1to je kona\xc4\x8dno dovr\xc5\xa1eno u kompleksnom heraldi\xc4\x8dkom rije\xc5\xa1enju usvojenom 1911. godine. Dvije trake nose boje portugalske zastave: crvenu i zelenu.\n_START_SECTION_\nMali \xc5\xa1titovi i bizantinci\n_START_PARAGRAPH_\nPoslije slu\xc5\xbebenog priznanja Kraljevine Portugal kao neovisne zemlje 1143. godine, srebrni bizantinci (bizantski kovani novac) su dodati na burgundsku zastavu kao simbol prava monarha da kuje novac kao vladar suverene dr\xc5\xbeave. Tijekom vremena i uslijed velikog dinamizma srednjovjekovne heraldike, vjeruje se da je \xc5\xa1tit izgubio odre\xc4\x91ene elemente i izgubio oblik kri\xc5\xbea. U ovakvom obliku ga je kralj San\xc4\x8do I. nasljedio od oca, Afonsa Enkriesa, bez kri\xc5\xbea i s pet malih \xc5\xa1titova na mjestu gdje su stajali bizantinci. Kasnije, broj srebrnih bizantinaca na svakom malom \xc5\xa1titu smanjen je s 11 na 5, od strane kralja Sebastijana I. Suvremena obja\xc5\xa1njenja ih tuma\xc4\x8de kao rane Isusa Krista, ali je ovo vrlo malo vjerojatno.\n_START_SECTION_\nZamkovi\n_START_PARAGRAPH_\nTijekom vladavine Afonsa III. dodata je crvena ivica sa zlatnim zamkovima. Broj zamkova variro je izme\xc4\x91u 8 i 12. Afonso IV. od Portugala broj je odredio na 12, a Sebastijan I. kona\xc4\x8dno fiksirao na 7. Pretpostavlja se da predstavljaju mavarske zamkove koje je Portugal osvojio tijekom Rekonkviste. Podrijetlo im je vjerojatno kastiljansko, ali za razliku od \xc5\xa1panjolskih zamkova koji su obi\xc4\x8dno plavi i s otvorenim kapijama portugalski su zlatni i sa zatvorenim kapijama.'